Държавен вестник, бр. 55, 2005 г., стр. 3

Б Р О Й  55
Д Ъ Р Ж А В Е Н   В Е С Т Н И К
С Т Р .  3
§ 7. Член 12 се изменя така:
“Чл. 12. Недвижими паметници на култу-
рата са:
1. всички археологически обекти, градежи и
паметни места и принадлежащата им декора-
тивна и художествена украса на територията и
в акваторията на Република България;
2. обявените по реда на чл. 4, ал. 1 и 2 и дек-
ларираните от Националния институт за памет-
ниците на културата.”
§ 8. В чл.19 ал. 1 се изменя така:
“Недвижимите паметници на културата в
зависимост от тяхното научно-историческо,
архитектурно-градоустройствено и художестве-
но значение се степенуват като:
1. паметници от световно значение;
2. паметници от национално значение;
3. паметници от местно значение;
4. паметници от ансамблово значение;
5. паметници за сведение.”
§ 9. В чл. 20 ал. 4 се изменя така:
“Консервационни и реставрационни работи,
ремонти и изменения на недвижими паметни-
ци на културата, както и ново строителство в
техните граници и охранителните им зони, се
извършват с разрешение на Националния ин-
ститут за паметниците на културата и при не-
гов контрол, както и в съответствие с разпоред-
бите на Закона за устройство на територията.”
§ 10. Член 23 се изменя така:
“Чл. 23. Обектите, които притежават беле-
зите по чл. 3 и произхождат от българските земи
или са свързани с националната ни история,
култура и бит и се намират в чужбина, се водят
по регистър съответно от Националния инсти-
тут за паметниците на културата или от Наци-
оналния център за музеи, галерии и изобрази-
телни изкуства.”
§ 11. В чл. 24 ал. 2 се отменя.
§ 12. В чл. 26, ал. 2 думите “от национално
значение” се заменят със “с най-голяма научна
и културна стойност”.
§ 13. Член 31 се отменя.
§ 14. Създава се чл. 32а:
“Чл. 32а. Паметниците на културата могат
да бъдат възпроизвеждани в точни копия и в
копия с образователно, представително или
търговско предназначение.
Точното копие възпроизвежда визуално
максимално характеристиките на паметника на
културата, задължително се маркира със знак и
се изработва за музейни цели.
Точните копия на паметници на културата
от Националния музеен фонд и с категории “све-
товно значение” и “национално значение” се
изработват само с разрешение на министъра на
културата.
Копието с образователно, представително
или търговско предназначение визуално въз-
произвежда паметника на културата, като за-
дължително се различава от него по размер най-
малко с eдна десета.
Копия с образователно, представително или
търговско предназначение могат да се изработ-
ват от музеите и от юридически или физически
лица въз основа на възмезден договор, сключен
със съответния музей—за движимите паметни-
ци на културата, или с лицето, упражняващо
правото на управление или на собственост—за
недвижимите паметници на културата.
Възпроизвеждането на паметник на култу-
рата, на елемент от него или на точно копие във
фотографско, компютърно, видео- и друго изоб-
ражение, разпространяването на изображение-
то, използването му при производство на сто-
ки, етикети и дизайнерски решения или за дру-
ги търговски или рекламни цели се извършва
въз основа на възмезден договор, сключен със
съответния музей—за движимите паметници на
културата, или с лицето, упражняващо правото
на управление или на собственост—за недви-
жимите паметници на културата. Средствата,
предвидени в договора, се изразходват за опаз-
ване паметника на културата.
Условията и редът за изработване на точни
копия и на копия с образователно, представи-
телно или търговско предназначение, за въз-
произвеждане във фотографски, компютърни,
видео- и други изображения, както и за произ-
водство на стоки, етикети и дизайнерски реше-
ния, които носят изображения на паметник на
културата, се определят с наредба на министъ-
ра на културата.”
§ 15. Създава се глава шеста “а”:
“ Г л а в а  ш е с т а  “ а ”
ИЗНОС И ВРЕМЕНЕН ИЗНОС НА ДВИЖИ-
МИ ПАМЕТНИЦИ НА КУЛТУРАТА
Чл. 33а. Движими паметници на културата,
влизащи в една от категориите съгласно прило-
жението, и движими паметници на културата,
представляващи национално богатство, могат да
бъдат изнасяни от територията на страната при
условия и по ред, определени в наредба, приета от
Министерския съвет по предложение на минис-
търа на културата и министъра на финансите.
Чл. 33б. Износът и временният износ от стра-
ната на движими паметници на културата, влиза-
щи в една от категориите съгласно приложение-
то по чл. 33а, подлежат на разрешителен режим.
Разрешението се издава по искане на заин-
тересуваното лице при условията, определени в
наредбата по чл. 33а.
Разрешението по ал. 2 се издава от директо-
ра на Националния център за музеи, галерии и
изобразителни изкуства в двуседмичен срок от
постъпване на искането.
Отказът за издаване на разрешение се моти-
вира и подлежи на обжалване по реда на Закона
за административното производство.
Движими паметници на културата, които не
представляват национално богатство и не вли-
зат в една от категориите съгласно приложени-
ето по чл. 33а, се изнасят със сертификат, изда-
ден от директора на Националния център за
музеи, галерии и изобразителни изкуства.
Чл. 33в. Не се допуска износ на движими
паметници на културата, представляващи на-
ционално богатство.
Движими паметници на културата, представ-
ляващи национално богатство, могат да бъдат
изнасяни само временно в следните случаи:
1. за представяне пред чуждестранна публика;
2. за осъществяване на консервационно-ре-
ставрационни работи, експертизи и научни из-
следвания.